Seldsame tweeling-kameelperde in Kenia geboreDie tweeling saam met hul ma (Foto: Najib Balala/Twitter) ŉ Masai-kameelperdkoei het in Nairobi se wildtuin geboorte geskenk aan ŉ tweeling. “Dit is ŉ uiters seldsame gebeurtenis,” het Najib Balala, minister van natuurlewe in Kenia, op Twitter gesê by ŉ foto van die ma wat waak oor haar kalfies. Die wêreld se langste spesie is op die internasionale bewaringsunie se 2016 Rooi Lys van bedreigde diere aangedui as “kwesbaar tot uitwissing”. Slegs sowat 117 000 kameelperde bly oor in die natuur, aldus die Kameelperd-bewaringstiging. Die getalle het die afgelope 30 jaar met sowat 30% afgeneem en dit word “ŉ stille uitwissing” genoem. Kenia is die tuiste van drie subspesies, die Masai, die Rothschild en die gevlekte kameelperd. Nairobi-wildtuin is net sewe kilometer van die hoofstad en is ŉ groot toerismebestemming met leeus, luiperds, renosters en buffels. Op 15 maande het kameelperde een van die langste dragperiodes vir soogdiere. Hulle skenk geboorte in ŉ staande posisie wat beteken die kalfies val sowat twee meter grond toe. Binne ŉ uur kan hulle reeds rondhardloop. ŉ Pasgebore kalf is groter as die gemiddelde volwasse mens. Slegs ŉ handjievol tweelinggeboortes is al wêreldwyd aangeteken en meeste leef nie lank nie. In die natuur kan kameelperde tot 25 jaar oud word, terwyl hulle in aanhouding gewoonlik 35 jaar oud word. One of the Maasai giraffes in Nairobi National Park has given birth to a set of twins. This is an extremely rare occurrence. We welcome the new borns with love. #ZuruNairobiPark #MagicalKenya ???????? pic.twitter.com/QR8dAAOOGk — Hon. Najib Balala (@tunajibu) July 19, 2022